# data[].attributes.headline
Учителят на утрешния ден?

# data[].attributes.subject
Учителят на утрешния ден?

# data[].attributes.body
Представете си следната ситуация: Годината е 2050. Вие ръководите екип за съставяне на реклама за популяризиране на нов модел робот-учител. Съставете сценарий за рекламен клип с приблизителна продължителност 2-3 минути. В него трябва да представете най-съществените предимства на робота и да опишете какви задачи може да изпълнява, как училищата могат да го получат и на каква цена. Трябва да сте много убедителни и оригинални, за да гарантирате продажбите.

# data[].attributes.headline
Пазарска количка

# data[].attributes.subject
Пазарска количка

# data[].attributes.body
Етикетите на пакетираните хранителни продукти задължително представят информация за вида и количеството на веществата, които съдържат. Освен въглехидрати, мазнини, белтъчини и други основни съставки, са включени и вредни за човешкия организъм вещества. Проучете съдържанието им в най-често консумираните от вас марки хляб, сирене, бисквити, зърнени закуски, чипс и шоколад.
Сравнете ги с подобни продукти от български производители. Опитайте да обясните съотношението между тяхното качество и цена на двата пазара.

# data[].attributes.headline
Направете си здравословен обяд

# data[].attributes.subject
Направете си здравословен обяд

# data[].attributes.body
Ако си спомните за посещение на село при баба и дядо в България, или за разказите на свои близки за летни ваканции на село, то със сигурност в спомените ще присъстват бабините гозби. Изберете продукти от изброените и предложете какво би могло да се сготви за здравословен обяд: домат, краставица, тиквичка, грозде, сирене, кисело мляко, прясно мляко, яйца, мед, ябълки, орехи, моркови.

# data[].attributes.headline
Да се знае ... (традиционни български занаяти)

# data[].attributes.subject
Да се знае ... (традиционни български занаяти)

# data[].attributes.body
Традиционното занаятчийство е определяно от ЮНЕСКО като част от нематериалното културно наследство. Специално внимание се отделя на знанията и уменията, необходими за усвояване на занаятите и тяхното предаване на следващите поколения.

Списъкът на нематериалното културно наследство на ЮНЕСКО включва килимарството в Чипровци, което е обявено световно наследство от 2014 година.

Освен килимарството, от древността до днес са съхранявани и други традиционни за българския народ занаяти. Разпознайте тези от тях, които ви представяме във видеото. За всеки от занаятите имате по 5 секунди. След приключване на визуалния разказ споделете какво знаете за избран от вас занаят.

# data[].attributes.headline
Стопанството на България в една дума

# data[].attributes.subject
Стопанството на България в една дума

# data[].attributes.body
Отворете линка, който ще ви отведе до дигиталното приложение Wooclap (кодът за достъп е QGGJUA). Изпълнете поставеното условие. Разгледайте асоциативния облак и сравнете вашите асоциации с тези на връстниците ви.

# data[].attributes.attachment_link.description
A collaborative platform for your conferences and your training sessions

# data[].attributes.headline
Нестандартното мислене - основа на иновациите

# data[].attributes.subject
Нестандартното мислене - основа на иновациите

# data[].attributes.body
Понятието иновация започва да се използва в Европа през XIX век. Думата е производна от латинското „novation“, което има смисъл на „обновяване“, „изменение“ в определена посока, към по-добро. Първоначално се използва основно в икономически аспект, обозначавайки нововъведения в производството на стоки и търговията с тях. По-късно понятието започва да се прилага във всички сфери на човешкия живот, като често се противопоставя на думата традиция.

Иновациите се проявяват по различен начин, но имат нещо общо помежду си – много повече са от изобретение, защото предлагат достатъчно практични решения, които могат да се приложат бързо и икономически изгодно.
Иновациите се случват, когато хората са свободни да мислят нестандартно, да експериментират и да анализират резултата.

Нестандартното мислене се учи. Провокираме ви да опитате със следното условие: Споделете каква връзка откривате между двойките думи:

котва и вода

задръстване и вечеря

вълк и гора

дъжд и права коса

крокодил и карфица

електрическа крушка и книга

автомобил и ливада

компютър и наводнение

Оценете най-оригиналните отговори и наградете вашите съученици с аплодисменти и/или друга форма на подкрепа.

# data[].attributes.attachment_caption
Мария Цачева - пекарна "Прованс", село Чавдар

# data[].attributes.headline
Никой не е по-голям от хляба!

# data[].attributes.subject
Никой не е по-голям от хляба!

# data[].attributes.body
Никой не е по-голям от хляба – гласи една от най-хубавите български поговорки. Хлябът е неотменна част от нашата трапеза – и в делник, и в празник. Почти няма народен обичай, в който централно място да не заема обредния хляб. С хляб и сол посрещаме гостите в домовете си. Българският народ вярвал, че хлябът може и да лекува. Има ли хляб сложен на трапезата, това означава, че има живот в къщата. Старата българска поговорка „Никой не е по-голям от хляба” е мъдрост, която представя хлябът не само като храна, а като нещо повече…хлябът е и любов, и уважение към хората, към труда им и към природата, която осигурява съществуването ни!

За съвременността производството на хляб е и възможност за успешен бизнес. Изгледайте видео разказа за решението на двама българи да се завърнат от САЩ в родната страна и да се заемат точно с производството на хляб.
Обсъдете информацията и отговорете на въпросите:

1.     Кои са причините, върнали това българско семейство „у дома“?

2.     Лесно ли е да се вземе подобно решение, според вас?

3.     Какви знания и умения са необходими, за да се започне нов бизнес, подобен на техния?

4.     Какви са предимствата да развиваш собствен бизнес, но и какви са трудностите пред предприемачите в България (ако ги сравните с организацията на икономиката в страната, в която живеете в момента)?

# data[].attributes.attachment_link.authors[].name
Фондация „Америка за България“

# data[].attributes.attachment_link.title
Мария Цачева - пекарна Прованс, село Чавдар

# data[].attributes.attachment_caption
Конструктор на родословно дърво 

# data[].attributes.headline
Професиите на моите предци (родословно дърво)

# data[].attributes.subject
Професиите на моите предци (родословно дърво)

# data[].attributes.body
Използвайте споделения линк и създайте вашето родословно дърво. Проследете фамилните имена на вашите родители и прародители. Отразени ли са професиите на вашите предци във фамилните имена (напр. Воденичаров, Грънчаров, Зидаров и др.)? Споделете със съучениците си семейни истории, които обясняват произхода на фамилното ви име.

# data[].attributes.attachment_link.readable_text
Често задавани въпроси

Какво е родословно дърво?

С родословно дърво можете да проследите историята на своето семейство през времето. Това е диаграма, която картографира вашия род, колкото е възможно по-назад във времето. Родословните дървета често започват с най-новото поколение и оттам тръгват назад, следвайки историческата линия на рода.

Как да изградите родословно дърво?

Лесно е да изградите родословното си дърво! Първо, трябва да започнете със събиране на всички налични за вас записи от семейната история, включително снимки, свидетелства за раждане и смърт, както и брачни свидетелства, трудови досиета... и т.н. Ако стигнете до задънена улица, можете да се присъедините към семейните истории и генеалогични общества, за да получите повече помощ при изграждането на своето родословно дърво.

След като съберете цялата тази информация, стартирайте родословното си дърво, като разположите най-младото поколение в долната част, след това създайте вертикални линии, свързващи братя и сестри с родители и т.н. Не забравяйте да включите пълните имена и точните дати на раждане (и смърт)!

Безплатен ли е този инструмент за изграждане на родословно дърво?

За разлика от други безплатни инструменти, за които трябва да плащате на месечна база за членство, нашият инструмент за родословно дърво е 100% безплатен. Можете да добавяте колкото поколения искате.

Има ли този инструмент някакви ограничения?

Като повечето неща и нашият конструктор на родословно дърво е в процес на разработка. В близко бъдеще можете да очаквате да бъдат добавени следните функционалности (и още, които не са изброени):

Разширени мобилни възможности

Местоположения на раждане и смърт

Промяна на фона на родословното ви дърво с шаблони с различен дизайн

# data[].attributes.attachment_link.title
Конструктор на родословно дърво - 100% безплатен

# data[].attributes.attachment_link.description
С родословно дърво можете да проследите историята на своето семейство през времето. Това е диаграма, която картографира вашия род, колкото е възможно по-назад във времето. Родословните дървета често започват с най-новото поколение и оттам тръгват назад, следвайки историческата линия на рода. Лесно е да изградите родословното си дърво!

# data[].attributes.headline
Времето и стопанските дейности на хората

# data[].attributes.subject
Времето и стопанските дейности на хората

# data[].attributes.body
Разгледайте изображенията от презентацията и определете с кои от стопанските дейности са свързани. Кои от тях зависят от сезона и моментното състояние на времето?
Работете по двойки. Посетете сайта Sinoptik.bg. Задайте прогноза за следващия ден и проследете на картата какво ще е времето в избран от вас град в България.
Дали ще могат да се реализират всички стопански дейности в избраното от вас населено място?

# data[].attributes.attachment_link.title
Стопански дейности

# data[].attributes.attachment_caption
Възстановка на класна стая в Радиното девическо училище в Сопот, построено през 1851 година

# data[].attributes.headline
На училище в България през ХIХ-ти век

# data[].attributes.subject
На училище в България през ХIХ-ти век

# data[].attributes.body
В Закона за народното просвещение от 1891 година е записано следното: "Учебната година в градовете почва от 1 септември и свършва на 29 юни, а в селата почва в началото на месец септември и свършва в началото на месец май".
Изразете своите предположения на какво се дължат различията? Защо продължителността на учебната година в селата НЕ е определена с точни дати?